KUNINGAS SAAPUU
Armon ja rukouksen Henki Jerusalemin asukkaiden yllä.
Tervetuloa seuraamaan uutta Kuningas saapuu -ohjelmaamme!
Studiossa on tänään Robert Adams, ja Kenneth Witick, -
ja minä olen Daniela Persin.
Tämä ohjelma lähetetään ensimmäisen kerran, iltana, jolloin -
on syöty pääsiäisateria, eli seder, juutalaisen kalenterin mukaan.
Herran juhla-ajat alkavat tällä keskeisellä juhlalla, jolloin -
Vapahtajamme kuoli syntiemme vuoksi ja valmisti meille tien Isän luo.
Vastaamme katsojan kysymykseen, joka viittaa tähän uhriin, mutta -
samalla myös Jeesuksen paluuseen.
Kysymys kuuluu: "Vuodatetaanko armon ja rukouksen henki, -
kuten Sak. 12:10:ssä viitataan, Daavidin suvun ylle ja -
Jerusalemin asukasten päälle, ennen vai jälkeen Jeesuksen paluun?"
Aloitamme lukemalla Sakarjan kirjasta 12:9 - 13:1.
Luen, Sak. 12:9-13:1: -
"Mutta sinä päivänä minä tahdon hävittää kaikki pakanakansat, -
jotka hyökkäävät Jerusalemia vastaan.
Ja minä vuodatan Daavidin suvun päälle ja Jerusalemin asukasten -
päälle armon ja rukouksen hengen.
He katsovat minuun, jonka he ovat lävistäneet.
Ja he valittavat häntä, niinkuin valitetaan ainokaista, murehtivat häntä
katkerasti, niinkuin murehditaan katkerasti esikoista.
Sinä päivänä pidetään Jerusalemissa suuret valittajaiset,
niinkuin olivat Hadadrimmonin valittajaiset Megiddon laaksossa.
Ja maa pitää valittajaisia, kukin sukukunta erikseen:
Daavidin huoneen sukukunta erikseen ja heidän naisensa erikseen, -
Naatanin huoneen sukukunta erikseen ja heidän naisensa erikseen,
Leevin huoneen sukukunta erikseen ja heidän naisensa erikseen, -
siimeiläisten sukukunta erikseen ja heidän naisensa erikseen.
Kaikki muut sukukunnat, kukin sukukunta erikseen -
ja heidän naisensa erikseen."
"Sinä päivänä on Daavidin suvulla ja Jerusalemin asukkailla oleva -
avoin lähde syntiä ja saastaisuutta vastaan."
Kenneth, haluatko avata tätä Sanaa meille?
Haluan mennä hieman kauemmas ja sitten palata tähän tekstiin.
Kun Jumala valitsi Israelin, Hän kutsui heidät pyhäksi papistoksi, -
joka on erotettu Jumalan heille varattua tarkoitusta varten.
Siksi Hän vapautti heidät Karitsan veren kautta Egyptissä ja he -
saivat kulkea Punaisen Meren läpi ja torjua koko Egyptin elämäntapa.
Voidakseen olla pyhä kansa, he tarvitsivat lain, -
Jumalan valtakunnan lain, jonka Jumala antoi Siinain vuorella.
Sitten tiedämme historian kautta, että Israel epäonnistui.
He tekivät omia jumaliaan ja rikkoivat sen liiton, -
jolle he olivat vastanneet selvästi "kyllä" Siinain vuorella.
Jerusalemin tuhon jälkeen on ollut harvoja juutalaisia, jotka ovat -
uskoneet Jeesukseen, Messiaanaan.
Paavali sanoo hyvin selvästi Roomalaiskirjeen 11:29:ssä: -
"Sillä ei Jumala armolahjojansa ja kutsumistansa kadu."
Kun kuulemme siitä seurakunnissa, puhutaan joskus armolahjoista, -
profetioista jne. mutta koko asiayhteydessä on kyse -
Israelin ennalleenasetuksesta. Hän sanoo, ettei kadu kutsuaan, -
eikä lahjojaan, jotka Hän on antanut ja Hän antoi juutalaisille -
lahjan olla pyhä papisto koko maailman edessä.
Jos mietin sitä, että Jumala tulee, eivätkä he ole valmistautuneita, -
niin he tuhoutuvat. Ei kukaan voi kohdata Jumalaa, ilman sovitusta, -
niin että veri peittää synnit.
Siksi Jumala antaa armon ja rukouksen hengen -
juutalaiselle kansalle, ennen paluutaan.
Jotta heidän silmänsä avautuisivat näkemään, että he hylkäsivät -
heidän oman Kuninkaansa, jonka antoivat ristiinnaulita.
Kun he näkevät sen, sanotaan selvästi, että he itkevät ja katuvat -
ja Jumala on laupias Jumala, -
kun Hän näkee, että ihminen katuu, Hän armahtaa ja antaa anteeksi.
Sanotaan myös, että koko juutalainen kansa pelastuu.
Sana sanoo: "Syntyykö maa yhden päivän kivulla, ...?" (Jes. 66:8)
Se tapahtui vuonna-1948, mutta tässä on myös jotain, -
joka tulee olemaan hyvin voimakasta ja yhteistä koko kansalle.
2 Aikak. 7:13-14 sanoo näin, joka sopii hyvin asiayhteyteen.
Jumala sanoo: "Jos minä suljen taivaan, niin ettei tule sadetta, -
jos minä käsken heinsirkkain syödä maan tahi jos minä lähetän ruton -
kansaani, mutta minun kansani, joka on otettu minun nimiini, -
nöyrtyy, ja he rukoilevat ja etsivät minun kasvojani ja -
palajavat pahoilta teiltänsä, niin minä kuulen taivaasta ja annan -
anteeksi heidän syntinsä ja teen heidän maansa jälleen terveeksi".
Tästä on juuri kyse, kun pakanain luku on täynnä, -
Jumala kääntää sydämensä juutalaisten puoleen ja -
vetää heidät kotiin Israeliin, kaikkialta maailmasta.
Se on myös oma kokemuksemme, -
kun tulemme Pyhän Hengen läsnäoloon.
Raamattu sanoo, että kun Pyhä Henki tulee, -
Hän antaa ensimmäiseksi synnintunnon.
Tiedän, että olen tehnyt syntiä. Toiseksi Hän näyttää vanhurskauden.
Nämä ovat luonnollisia seurauksia, joita näemme tässä tekstissä.
Ja miksi se on niin tärkeää?
Koska juutalaisella kansalla ja Jerusalemilla on keskeinen asema -
koko maailman ennalleenasetuksessa ja Jumalan valtakunnan tulossa.
Raamattu lupaa hyvin selkeästi, että Hän lähettää Elian hengen, -
joka auttaa juutalaiset kääntymään takaisin Jumalan puoleen, ja -
isät kääntyvät lasten puoleen, ja lapset isiensä puoleen, -
ettei Hänen tarvitse lyödä ja hävittää maata. (Mal. 4:6)
Tämä on vahva kutsu meille -
tukea ja rukoilla juutalaisen kansan puolesta tässä prosessissa.
Ennenkuin laitan pisteen tähän, haluan nostaa esiin yhden asian.
Jeesus sanoo, ettei hän tule, ennen kuin Jerusalemin asukkaat sanovat:
"Siunattu olkoon hän, joka tulee Herran nimeen". (Matt. 23:39)
Jos luetaan tekstiä tarkasti, kun Jeesus ratsasti Jerusalemiin, -
nähdään, ettei Hän ollut vielä Jerusalemissa, vaan ulkopuolella.
Monet ihmiset ulkopuolella uskoivat Häneen ja huusivat -
"Hoosianna, Daavidin poika", mutta itse Jerusalemin kaupunki -
ei koskaan ottanut Häntä vastaan.
Tekstistä näkee, että he huusivat ennenkuin Hän saapui Jerusalemiin.
Jeesus sanoo, ettei hän tule ennenkuin Jerusalemissa sanotaan: -
"Siunattu ... hän, joka tulee Herran nimeen".
Siksi armon ja rukouksen henki täytyy vuodattaa, jotta -
he todella ymmärtäisivät toivottaa Hänet tervetulleeksi Jerusalemiin.
Jumalan kansan on erittäin tärkeää olla mukana tässä ja ymmärtää, -
että valmistelemme ja tuemme rukouksin tätä prosessia.
Muutama vuosi sitten olin Israelissa ja seisoin Öljymäellä, -
katsoin alas Jerusalemiin, ja rukoilimme, silloin Jumala -
näytti minulle, kuinka ortodoksi- juutalaiset haparoivat pimeydessä,-
eivätkä löydä Jumalan luo. Jumala sanoi minulle: "Haluatko rukoilla -
heidän puolestaan, että peite avataan ja he saavat nähdä Hänet?"
Tämä on armon ja rukouksen henki, jonka Kirjoitukset lupaa, jonka -
Jumala vuodattaa ennen paluutaan.
Olkaamme osa tätä prosessia ja rukoillaan Jerusalemin puolesta.
Kiitos, Kenneth. Ole hyvä Robert!
Teksti kertoo tarkasti, milloin armon ja rukouksen henki vuodatetaan, -
näemme, että se on kahden tapahtuman välissä.
Sak. 12:9:n sanotaan: "Sinä päivänä minä tahdon hävittää -
kaikki pakanakansat, jotka hyökkäävät Jerusalemia vastaan."
Aikojen lopussa pakanat käyvät Israelia ja Jerusalemia vastaan.
Sitten armon ja rukouksen Henki vuodatetaan Daavidin suvun päälle.
Sitten sanotaan: "He katsovat minuun, jonka he ovat lävistäneet".
Hengen vuodatus on Jerusalemiin hyökkäyksen ja Herran tulon välissä.
Mielenkiintoista, että Hän sanoo: "He katsovat minuun, -
jonka he ovat lävistäneet". Herra itse puhuu tässä.
Se on Jahve itse, joka puhuu tässä.
Miten nämä ihmiset ovat lävistäneet Israelin Jumalan?
Mitä Kirjoitukset sanovat? Paavali sanoo, että Jeesus on Jumala, -
joka on ilmestynyt lihassa. (1.Tim. 3:15-16)
Samalla, kun he lävistivät Hänet, he lävistivät Israelin Jumalan.
Näemme myös, että tämä koskee Kristuksen toista tulemista.
Siitä on konkreettisia todisteita.
Koska tämä lause: "he katsovat minuun, jonka he ovat lävistäneet".
Tästä lauseesta apostoli Johannes piti kiinni Ilm. kirjassa, -
kun hän puhui toisesta tulemisesta, tivistäessään näkemyksensä.
Hän sanoo: "Katso, hän tulee pilvissä, ja kaikki silmät saavat nähdä hänet, -
niidenkin, jotka hänet lävistivät". (Ilm. 1:7)
"Ne, jotka lävistivät Hänet" viittaa Jerusalemin asukkaisiin ja -
Israelin kansaan. He ovat läsnä Jerusalemissa, kun se tapahtuu.
Joten tämä puhuu Herramme ja Vapahtajamme toisesta tulemuksesta.
"He murehtivat häntä katkerasti, niinkuin murehditaan esikoista".
(Ilm.1:7) "Kaikki maan sukukunnat vaikeroitsevat hänen tullessansa".
He näkevät, ja surevat Häntä samanaikaisesti.
Meillä on tarkka aika, kun tämä tapahtuu, kun kansat ovat -
hyökänneet Jerusalemiin, juuri ennen Jeesuksen paluuta.
Armon ja ilmestyksen henki saa minut todella ajattelemaan, -
kuten sanoit: "Onko se Pyhä Henki?" Jeesus sanoo, (Joh. 16:8) että -
"Kun Totuuden Henki tulee, niin hän näyttää maailmalle todeksi synnin".
Silloin he murehtivat ja kääntyvät Messiaan ja Pelastajansa puoleen, -
joka tulee naulanreiät käsissään ja jaloissaan.
Ja he tietävät, että Hän on se, jonka he ristiinnaulitsivat, -
jonka he lävistivät noin kaksituhatta vuotta aikaisemmin.
Kun sanotaan, että "he lävistivät", -
niin itse asiassa roomalaiset lävistivät Hänet.
Kun apostoli Pietari seisoi Sanhedrin, ylipapin, Israelin vanhimpien, -
fariseusten ja Jerusalemin uskonnollisen laitoksen edessä, -
hän sanoi heille ( Apt.4:10) "Te ristiinnaulitsitte Jeesuksen".
He vain käyttivät roomalaisia tekemään sen.
Kaikki nämä asiat osoittavat, että Israelin kansa saa armon Herralta.
He saavat Hengen, tekevät paran- nuksen ja vastaanottavat Messiaan.
Silloin täyttyy Sana, josta Paavali kirjoittaa Room. 11:26:ssa:
"Ja niin kaikki Israel on pelastuva". Koko Israelin jäännös -
pelastuu yhdessä päivässä.
Kun puhumme mustiin pukeutuneista ääriortodoksi-juutalaisista, niin -
Sanan kohta; "miehet ja naiset erikseen," koskee heitä.
He ovat ainoa ryhmä juutalaisten parissa, -
jossa todella miehet ja naiset ovat erikseen.
Uudismieliset ja konservatiiviset juutalaiset ovat sekoittuneet.
Ortodoksit- ja ääriortodoksit elävät ja rukoilevat näin.
Tiedämme, keitä se koskee. Heistä on tulossa enemmistö Jerusalemissa.
Heitä tulee yhä enemmän, -
ja heille kynnys on korkea, ottaa Jeesus vastaan Vapahtajanaan.
He melkein kuolevat perheilleen, samoin kuin esim. muslimit, mutta -
ei siten, että heidät surmataan, kuten tapahtuu islamin suhteen, -
mutta heidät julistetaan kuolleeksi.
He eivät saa pitää yhteyttä perheeseen eikä yhteisöönsä.
Vielä vaikeampaa on, että he eivät ole opiskelleet englantia, -
matematiikkaa ym. joka auttaisi heitä sopeutumaan yhteiskuntaan.
He ovat tarkoituksella pitäytyneet erillään, eivätkä ole saaneet oppia -
perustavia aineita, joka auttaisi heitä jatkamaan opintoja tai integroitumaan.
Joten siitä on hyvin vaikea päästä irti.
Samalla tiedän tosiasian, asuin Jerusalemissa seitsemän vuotta, -
ja tapasin uskovia ortodoksijuutalaisia.
Tunnen monta, jotka ovat tehneet työtä heidän keskuudessaan ja -
Jumala on johdattanut heitä Mea Shearimissa ja -
ääriortodoksien kortteleissa ja he ovat rukoilleet heidän puolestaan.
Olen kuullut todistuksia, että monet heistä -
on kohdannut Jeesuksen eri tavoin.
He ovat saaneet nähdä näkyjä, kuten muslimit tänään, tai on tapahtunut -
erilaisia ihmeellisiä asioita, ja he ovat tulleet uskoon, tai -
Herra vain avasi heidän silmänsä. Monille heistä Hän on sanonut: -
"Älkää sanoko vielä mitään, pysykää piilossa".
Osa on yrittänyt päästä pois, mutta monet ovat siellä salaa.
Minä ajattelen, että he ovat ikäänkuin sienet maan alla.
Emme näe niitä, mutta eräänä päivänä sataa, ja kuten rukouksen -
ja ilmestyksen henki, tai armon henki tulee koko yhteiskunnan ylle.
Silloin he uskaltavat astua esiin, ja heitä on tuhansittain yhtäaikaa.
Jos heitä on yksittäin, heidät nitistetään, tavalla tai toisella.
Kun taas tuhannet astuvat esiin, on todistus niin voimakas, -
jolloin koko Israel pelastuu, myös maallikot. Tiedän, että -
tietyissä synagogissa on 30% tai enemmän, Jeshuaan uskovia.
He pitävät sen vielä salaisuutena, mutta jotain jännittävää tapahtuu.
Yllätymme, kun he astuvat esiin.
Apostoli Paavali kirjoittaa, Gal. 4:25:ssä, että -
nykyinen Jerusalem, "elää orjuudessa lapsineen".
Tämä ei ollut todellisuutta vain Paavalin aikana, vaan myös tänään.
Kun ajattelemme vankeutta, mietimme kahleita, jotka täytyy irrottaa.
Olen myös sitä mieltä, että meillä on kuvaus lopun ajan -
Jerusalemista Ilmestyskirjassa. (Ilm. 11:8)
Se puhuu "suuresta kaupungista, jota hengellisesti kutsutaan -
Sodomaksi ja Egyptiksi, jossa heidän Herransa ristiinnaulittiin".
Jeesus ristiinnaulittiin aivan Jerusalemin muurien ulkopuolella.
Miksi Jerusalemia sanotaan Sodomaksi? Sodomaan liitetään -
vakava synti, ja näemme Jes. 1:ssä, että Jerusalemin asukkaita -
kutsuttiin Sodomaksi, "te Sodoman päämiehet" - se oli kuvaus -
Jerusalemin uskonnollisista johtajista. (Jes. 1:10)
Herra nimitti heitä näin profeetta Jesajan kautta.
Joten se liittyy vaikeaan syntiin. Meillä on myös ilmaisu "Egypti".
Heitä kutsutaan "Egyptiksi" lopun aikana. Mikä on Egypti? (Ilm. 11:8)
Herra kutsui ihmiset ulos Egyptistä, ulos vankeudesta.
Egypti kuvastaa vankeutta, josta Paavali puhui.
Siellä on jokin hengellinen side, joka täytyy irrottaa Jeesuksen nimessä,-
Pyhän Hengen vuodatuksen kautta.
Tämä on kuvaus siitä, mitä tapahtuu viimeisinä päivinä.
Heidät on vapautettava synnistä.
Homoparaateja on sekä Tel Avivissa että Jerusalemissa.
Siellä on vankeutta, syntiä ja kahleita, jotkä täytyy katkoa.
Samassa luvussa, Jerusalemia kutsutaan myös -
"pyhäksi kaupungiksi". (Ilm. 11:2)
Sana "pyhä" merkitsee "erotettu", mutta tämä ei ole tarinan loppu -
vaan Ilm. 20:9:ssä sitä sanotaan "rakastetuksi kaupungiksi".
Kun Jerusalem on pelastettu, puhdistettu, uudistettu -
ja kansa miellyttää Herraa, sitä kutsutaan rakastetuksi kaupungiksi.
Herra tekee työtään Israelissa ja Jerusalemin ihmisissä.
Hänen tahtonsa tapahtuu, kun he kääntyvät Messiaan puoleen, ja Hän -
vuodattaa Henkensä armonsa kautta, että profeetallinen Sana täyttyy.
Voimme nähdä Jes. 61:1:stä, että se on Herran Henki, -
josta tässä puhutaan, jonka Jeesus itse luki täällä ollessaan.
"Herran, Herran Henki on minun päälläni, sillä hän on voidellut minut -
julistamaan ilosanomaa nöyrille, -
lähettänyt minut sitomaan särjettyjä sydämiä, -
julistamaan vangituille vapautusta ja kahlituille kirvoitusta,".
Jeesus ja Pyhä Henki on vastaus heillekin.
Kun ajattelemme juutalaisia ja Israelia, niin mieleemme tulee -
fariseukset, jotka ovat kovaäänisimpiä, -
ja antavat meille tällaisen kuvan.
Siksi sanoinkin, että ne jotka huusivat Hoosiannaa, -
eivät olleet Jerusalemissa, vaan ulkopuolella.
Viimeisimpien tietojeni mukaan, -
miljoona juutalaista otti Jeesuksen vastaan Jeesuksen aikana.
On väärin sanoa, ettei juutalaiset ottaneet Messiasta vastaan, -
mutta hallitseva papisto ei koskaan ottanut Häntä vastaan.
Myös tätä tulkitaan ja saarnataan väärin, -
kun sanotaan saman ryhmän sanoneen -
"Siunattu olkoon Hän, joka tulee Herran nimeen" ja "Ristiinnaulitse".
Kyse ei ole samasta ryhmästä.
Varhain aamulla ylimmäinen pappi toi Jeesuksen Pilatuksen luo, -
ja he olivat keränneet pienen ryhmän.
Olen seisonut sillä paikalla, jossa Pilatuksen tuomioistuin oli.
Se on ahdas paikka ja sinne sopii korkeintaan 200 henkilöä.
Ylimmäinen pappi oli valinnut heidät -
valitsemaan Barabbaan tai Jeesuksen.
Joten vastuu tästä oli juutalaisilla johtajilla.
Saamme hieman toisenlaisen kuvan todellisuudesta, -
sillä kirkko on vuosituhansia vainonnut juutalaisia ja tulkinnut -
Jumalan tuomion Jerusalemille sekoittaen kaksi käsitettä.
Sanotaan, että tämä kansa on kirous.
Kirjoitukset eivät sano näin, vaan Hän sanoo, että rangaistus on se, -
etteivät he saa olla maassa. Minne tämä kansa on tullutkin -
he ovat olleet siunaus. Sillä on suuri ero, jos kansa on kirottu, -
että "minne he menevät, sinne tulee rutto", tai sillä -
jos heitä on rangaistu, eivätkä sen vuoksi saa olla maassa.
Kaiken siunauksen olemme saaneet juutalaisen kansan kautta, kun -
he ovat maassa. Näemme sen siunauksen, kun Jeesus tulee, -
ja kaikki asetetaan ennalleen, kuten Raamattu sanoo, että -
se on kuin "elämä kuolleista". - Meille! (Room. 11:15)
Voidaankin kysyä: "Olemmeko vielä kuolleita?" Tavallaan olemme.
Siihen asti olemme vielä.
On helppo unohtaa, että kaikki alkuseurakunnan uskovat olivat -
ensimmäisinä vuosina juutalaisia.
Kyllä vain, siksi meillä on Kirjoitukset, muuten ei olisi.
Rukoilemme ja julistamme vapautta ja vapautusta sidotuille -
Pyhän Hengen voiman- ja Jeesuksen veren kautta.
Kumpi teistä aloittaisi julistuksen ja rukouksen sidottujen puolesta?
Herra, kiitämme Sinua profeetallisesta Sanastasi.
Kiitämme Sinua, Herra, että lupaus täyttyy ja vuodatat armon hengen -
ja ilmestyksen hengen kansasi ylle. Kiitos Herra, että olet luvannut -
Pyhän Hengen ja kiitämme Sinua, että tämä päivä lähestyy.
Pyydämme, että Israelin kansan silmät avautuvat Messiaan kautta.
Ja he vastaanottavat ikuisen elämän lahjan, ennenkuin se on myöhäistä.
Pyydämme, että Pyhä Henki koskettaa usean elämää, jotta he kääntyvät -
Sinun puoleesi, Messiaan kautta, ja saavat anteeksi syntinsä ja -
ottavat vastaan Pyhän Hengen lahjan ja saavat ikuisen elämän, -
ennenkuin katastrofit tulevat, ja Sinä tulet takaisin.
Kiitämme Sinua, Herra, että Sanasi täyttyy, ja koko Israel pelastuu.
Kiitämme, Herra, armostasi ja kaikista lupauksistasi ja kaikista -
päämääristäsii kansaasi varten, jotka täyttyvät. Jeesuksen nimessä.
Isä, kiitämme Sinua, että saamme julistaa Kirjoitusten lupauksista -
vapautta juutalaiselle kansalle, ortodoksi juutalaisille, -
sekä tälle laki sidonnaisuudelle. Isä, Jeesuksen nimessä, -
siunaamme heitä niihin lupauksiin, jotka heille annoit.
Jeesuksen nimessä murramme saatanan vallan heidän ajatuksissaan.
Kiitämme Sinua armon ja rukouksen hengestä, vuodata se Israelin ylle.
Herra, anna heidän nähdä kuka Olet.
Rukoilemme, että me Jumalan kansana voimme pysyä -
tässä tehtävässä koskaan väsymättä -
ja rukouksissamme kannamme Israelia ja Jerusalemia, -
kunnes ne tulevat ylistyslauluksi koko maailmallemme.
Pyydämme Jeesuksen nimessä, aamen.
Isä, haluamme nostaa esiin, sekä Jerusalemin miehet, että naiset, -
jossa he rukoilevat erillään.
Isä, pyydän, että rukouksen henki, armon henki, ja ilmestyksen henki -
tulisi heidän ylleen, kun he opiskelevat Sanaa, ja että he -
lukiessaan rukouskirjojaan näkevät Sinun Sanasi, sillä näissä -
rukouskirjoissa on paljon Sanaasi, että Sanasi tulee heille eläväksi.
Tulkoon näiden rukousten Messiaskaipuu eläväksi heille.
Pyydän, että he huokailisivat Sinun puoleesi, ja rukoilevat, että -
haluavat tietää totuuden, kuka on Messias. Isä, että he huutaisivat -
puoleesi epätoivoisesti: "Näytä meille totuutesi, pelastuksesi, -
näytä meille Messiaasi." Kiitämme Sinua, Isä, että vastaat heille, -
ja he toivottavat Sinut tervetulleeksi Jerusalemiin.
Tämä tulee meille elämäksi, kun heidän rukouksiinsa vastataan, -
ja Sinä tulet takaisin. Jeshua, kiitämme Sinua, että olet -
uskollinen Sanallesi, ja teet myös Jerusalemista uskollisen kaupungin.
Aamen.
Kiitämme sinua, joka olet ollut mukana, ja toivon, että tämä -
on siunannut sinua ja Sana on alkanut elää uudella tavalla.
Toivomme, että lähetät kysymyksiä, ja kommentteja, niin pyrimme -
vastaamaan niihin jossakin tulevista ohjelmista tai suoraan sähköpostilla.
Tervetuloa uudelleen kahden viikon kuluttua, hei!
Toivottavasti ohjelma siunasi sinua ja olet avoin Jumalan Sanalle.
Kirjoitukset rohkaisevat jakamaan kaikkea hyvää, sille joka opettaa.
Tämän mukaan rohkaisen sinua jakamaan TV7:lle hyviä asioita, -
taloudellista tukea, yhdessä esirukoustesi kanssa.
Näin hyvä työ jatkuu ja Jumalan Sana voi tavoittaa paljon ihmisiä.
Jumala siunatkoon sinua tekemään sitä, mikä miellyttää Häntä.
Suomennos: Anneli Olin